**Mecanismul Financiar Norvegian 2009-2014**

***Programul RO 24 „Întărirea capacităţii judiciare şi cooperare”***

***Proiect „Pregătire profesională la nivel internațional pentru motivarea hotărârilor în raport cu dreptul CEDO/UE/ International training related to grounding judgements in relation to ECHR/EU law”***

**ANUNȚ**

**privind selectarea unui expert român în vederea participării în cadrul proiectului privind pregătirea profesională la nivel internațional pentru motivarea hotărârilor în raport cu dreptul CEDO/UE**

In cadrul Mecanismului Financiar Norvegian 2009- 2014, Consiliul Superior al Magistraturii din România, în parteneriat cu ministerul justiție din Polonia, Administrația Instanțelor din Norvegia și alți parteneri, va implementa proiectul „*Pregătire profesională la nivel internațional pentru motivarea hotărârilor în raport cu dreptul CEDO/UE,* având ca obiectiv general facilitarea implementării practice a Convenției Europene a Drepturilor Omului, prin întărirea motivării hotărârilor judecătorești în cauzele penale.

În cadrul acestui proiect vor fi organizate o serie de seminarii cu participare internațională (Polonia, Cehia, Lituania, și România) și va fi redactat un ghid de bune practici în domeniul motivării hotărârilor judecătorești, cu accent pe facilitarea implementării practice a Convenției Europene a Drepturilor Omului și a dreptului Uniunii Europene.

Consiliul Superior al Magistraturii urmează să selecteze un expert român pentru a fi parte în echipa de experți ce va participa la activitățile organizate în cadrul proiectului, sub coordonarea liderului ceh al echipei de experți.

Limba de lucru în cadrul proiectului este limba engleză.

Expertul român selectat va beneficia de un **onorariu** de maximum 350 euro/zi de activitate, pentru un număr de maxim 17 zile de activitate (pregătirea și participarea la seminarii, participarea la întâlnirile echipei de experți, precum și elaborarea ghidului), iar toate costurile privind participarea la activitățile proiectului (*cazare, transport, mese*) vor fi suportate din bugetul proiectului..

Conform prevederilor contractuale, expertul selectat va avea următoarele **obligații** principale:

- să participe la întâlnirile echipei de experți, pentru elaborarea materialelor de curs și a altor materiale relevante;

- să elaboreze materialele ce vor face obiectul prezentărilor susținute în cadrul seminariilor;

- să participe pe toată durata de desfășurare a seminariilor cu participare internațională ce vor fi organizate în cadrul proiectului (Polonia și România), precum și să susțină prezentări teoretice și practice, conform agendei ce va fi elaborată de echipa de experți;

- să modereze discuțiile ce vor avea loc în cadrul grupurilor de lucru organizate în cadrul seminariilor, precum și să faciliteze discuțiile cu participanții la aceste evenimente;

- să contribuie la elaborarea ghidului de bune practici în domeniul motivării hotărârilor judecătorești, cu accent pe facilitarea implementării practice a Convenției Europene a Drepturilor Omului și a dreptului Uniunii Europene;

-să elaboreze un scurt raport cu privire la fiecare activitate la care participă în cadrul proiectului;

 Expertul își va asuma pe deplin responsabilitatea pentru îndeplinirea activităților descrise în termenul și la standardele profesionale solicitate, în caz contrar CSM rezervându-și dreptul de a rezilia convenția pe care o va încheia sau de a aplica penalități echivalente cu prejudiciul produs prin neîndeplinirea obligațiilor asumate.

Experții vor îndeplini următoarele **cerințe:**

* Absolvent de studii universitare în științe juridice, finalizate cu diplomă de licență;
* Experiență profesională în domeniul CEDO de minimum 10 ani (*pentru fiecare an de experiență în plus, experții vor primi 0.20 puncte, până la maximum 1 punct*);
* Experiență ca formator sau cadru didactic universitar în domeniul CEDO de minimum 5 ani, dovedită prin cursuri sau seminarii de formare profesională susținute în domeniul de referință (*pentru fiecare an de experiență în plus ca formator sau cadru didactic universitar, experții vor primi 1 punct, până la maximum 5 puncte*);
* Cunoașterea limbii engleze la nivel avansat, atestată prin certificat lingvistic .

Neîndeplinirea cerințelor minime atrage descalificarea ofertelor primite în termenul de depunere.

Aplicațiile depuse vor include o scrisoare de intenție, care va cuprinde informații detaliate cu privire la motivele pentru care experții se consideră calificați pentru sarcinile care trebuie îndeplinite, explicații cu privire la rațiunile pentru care aceștia sunt interesați de realizarea sarcinilor, precum și descrierea pe scurt a celor mai relevante abilități sau experiențe ale candidaților. De asemenea, va fi prezentată și viziunea experților cu privire la conținutul și structura suportului de curs care va fi elaborat. In cuprinsul scrisorii de intenție, fiecare expert va specifica și oferta financiară - cuantumul onorariului pe care îl solicită pentru îndeplinirea sarcinilor care îi revin.

**Punctajul primit de fiecare candidat va fi divizat, pe de o parte, în funcție de criteriile de ordin tehnic, și, pe de altă parte, în funcție de criteriile de ordin financiar, fiecare având o pondere de 70%, respectiv 30%.**

**Plata experților**. În vederea efectuării plății, se va ține cont de reglementările legislației naționale aplicabile în materie fiscală, astfel încât experții selectați vor pune la dispoziția Consiliului Superior al Magistraturii orice alt document necesar în acest scop.

Plata onorariului se va face numai după derularea sesiunilor de formare profesională, ţinându-se cont de prestarea efectivă a serviciilor contractate de expert, în baza următoarelor documente: cerere de plată, fișă de activitate și raport de activitate conținând și documente justificative - tematică, agendă, suport de curs, chestionare de feud-back..

**Dreptul de proprietate** asupra rezultatelor/livrabilelor obţinute, inclusiv dreptul de proprietate intelectuală asupra acestora, aparţine Consiliului Superior al Magistraturii.

**Persoanele interesate sunt rugate să transmită, în format electronic, până la data de 18 mai 2015, ora 16.00, următoarele documente:**

* **scrisoare de intenție, care să cuprindă și propunerea financiară privind onorariul solicitat/zi lucrătoare;**
* **Curriculum Vitae (semnat pe fiecare pagină- în format PDF);**
* **copii ale diplomelor universitare (sau echivalent);**
* **documente care dovedesc cunoașterea limbii engleze la nivel avansat și, în cazul în care nu deţin astfel de documente, o declaraţie pe propria răspundere care atestă acest fapt;**
* **proiect de plan de seminar în domeniul sus menţionat,**

**în atenţia doamnei Călina GHIŢULESCU, consilier pentru afaceri europene în cadrul Direcţiei Afaceri Europene, Relaţii Internaţionale şi Programe, email:** **calina.ghitulescu@csm1909.ro****, telefon 021.319.81.89, fax: 021.311.69.44.**

**Cătălin Andrei POPESCU**

**Director**

**Direcţia Afaceri Europene, Relaţii Internaţionale şi Programe**